**VÕISTLUSKLASSI MICRO  
TEHNILISED TINGIMUSED 2022**

**Kinnitatud 12.04.2022**

**1.1. MOOTOR**

1.1.1.  Otseajamiga õhkjahutusega 60 cm3 ühesilindriline kolbjaotusega kahetaktiline mootor.

1.1.2.  Lubatud on kasutada CIK-FIA homologeeritud mootorit.

1.1.3. Mootor ja temaga koos toimimiseks lisa detailid peavad vastama FIA Karting Tehniliste Regulatsioonide artiklitele nr. 10.10 -10.11.

1.1.4. Lubatud on kasutada ka 2015-2019 ning 2009-2014 kehtinud homologeeringuga mootoreid. Mootor peab vastama tootja homologeerimiskaardile. Neil mootoritel on lubatud kasutada väntvõlli laagritena kuullaagreid või rull-laagreid.

1.1.5.  Põlemiskambri miinimummaht 4,8cm3, mõõdetud vastavalt Fia Karting tehniliste tingimuste lisas TEHCNICAL APPENDIX 2 kirjeldatud meetodile.

1.1.6. Põlemiskambri kuju peab vastama TECHNICAL DRAWING No. 3.3 olevale joonisele. Seda kontrollitakse CIK-FIA poolt esitatud shablooniga.

1.1.7. Süüteküünal peab olema masstoodang ja rangelt originaalne. Silindripeasse kinnitatud süüteküünla korpus ei tohi ulatuda (välja arvatud külgelektrood) sissepoole põlemiskambrisse. Lubatud süüteküünlad on esitatud TECHNICAL APPENDIX 5. Süüteküünla maksimaalne keerme pikkus 18,5 mm ja keermemõõt M14 x 1,25.

1.1.8. Sisselaskeakna avanemisnurk peab olema 144° (+0°/–2°). Sisselaskeakna laius peab vastama mootori homologeerimis kaartile. Seda kontrollitakse tootja esitatud shablooniga. Sisselaskeakna laius peab olema 26 mm, tolerantsiga +0,2/–0,2 mm.

1.1.9. Ülevooluakna avanemisnurk peab jääma selliseks, nagu tootja poolt ette nähtud, tolerants +0/–2°. Ülevooluakna maksimaalne avanemisnurk on 117°.Ülevooluakna laius peab vastama mootori homologeerimis kaartile tolerantsiga +0,4/–0,2 mm. Seda kontrollitakse tootja esitatud shablooniga. Ülevooluakna ülaserv ja järelikult ka alumine serv peavad olema silindri teljega risti. Ülevooluaken peab olema ristküliku kujuline, nurgad raadiusega 2mm.

1.1.10. Alates 2009-2019 homologeeringuga mootorite puhul peab ülevooluakna avanemisnurk jääma selliseks, nagu on tootja poolt ette nähtud. Ülevooluakna laiuse peab deklareerima tootja ja selle tolerantsid peavad vastama tootja poolt kirjeldatud tolerantsidele.

1.1.11. Väljalaskeakna avanemisnurk peab olema 156°, tolerants +0°/–2°. Väljalaskeakna laius peab vastama mootori homologeerimis kaartile. Seda kontrollitakse tootja esitatud shablooniga. Väljalaskeakna laius peab olema 28 mm, tolerantsiga +0,2/– 0,2 mm.   
Lubatud on kasutada distantsseibi silindri ja väljalaskeflantsi vahel maksimaalse paksusega 10 mm. Distantseibi väljalaskeava mõõtmed peavad olema samad nagu väljalaskeflantsi ava mõõtmed kirjeldatuna mootori tootja homologeerimis kaartil.

1.1.12. Standartiseeritud tsentrifugaal kuiv sidur on kohustuslik. Sidur peab vastama TEXCHNICAL DRAWING No. 3.4 joonisele. Friktsioon katte tööpinnal ei tohi olla avasid ega sooni. Sidur peab hakkama rakenduma hiljemalt 3500 p/min juures. Sidurikorvi tööpinnal ei tohi olla avasid ega sooni. Sidurikorvi ketiratas võib olla kas 10 või 11 hambaga. Komplektse siduri minimum kaal peab vastama mootori tootja homologeerimis kaartile.

1.1.13. Integreeritud elektriline starter on kohustuslik. Seda peab elektriga varustama kardi raamile turvaliselt kinnitatud aku.

1.1.14. CIK-FIA Group 3 homologeeringuga mootoritel peab kasutama CIK-FIA poolt homologeeritud süütesüsteemi milledel peab kasutama spetsiaalset max 11000 p/min pöörete piirajaga süütepooli või süüteboksi.  
**Kuni 31.12.2022** on CIK-FIA Group 3 homologeeringuga mootoritel lubatud kasutada ka digitaalset süüdet SELETTRA LC 23915 koos max. 11000 p/min. pöörete piirajaga.  
Aastatel 2009-2019 kehtinud homologeeringuga mootoritel on kohustuslik digitaalne süüde SELETTRA LC 23915 koos max. 11000 p/min. pöörete piirajaga.

1.1.15. Lubatud kasutada karburaatorit Dellorto PHBN maksimaalse sisselaskeava läbimõõduga 14 mm. Kütusepumba ja karburaatori igasugune modifitseerimine on keelatud. Karburaator ja kütusepump peavad vastama täielikult homologeerimis kaardile.

1.1.16. Lubatud on kasutada sisselaskeflantsi ja silindri vahel distants seibi. Ainult ühte tihendit on lubatud kasutada kummalgi pool distants seibi.

1.1.17. Lubatud homologeeritud sisselaskesummuti, millel on üks 22 mm või 23 mm läbimõõduga kanal.

1.1.18. Lubatud on kasutada ainult Fia Karting TECHNICAL DRAWING No. 3.6 poolt määratud mõõtudega väljalaskesummutit.

1.1.19. Kett ja ketirattad on vabad.

**1.2. TAGAVÕLL**  
1.2.1. Tagavõlli lubatud maksimaalne läbimõõt 30 mm ja pikkus 960 mm (pikkusel tolerants +/-10mm).

1.2.2. Tagarataste laius mõõdetuna velgede välisservast on maksimaalselt 1100 mm.

**1.3. MIINIMUMKAAL**

1.3.1. Vähim lubatud kaal koos sõitja ja varustusega on 105 kg.

**1.4. REHVID JA VELJED**

1.4.1. Rehvid vastavalt sarja üldjuhendile.

**1.5. RAAM**

1.5.1. Raamitootja on vaba, kuid ei ole lubatud kasutada omavalmistatud ja ümberehitatud raame. Teljevahe 950 mm.